Diari Oficial de la Generalitat Valenciana


Sumari del DOGV 5663, del 19-12-2007 (2007/14784)

RESOLUCIÓ de 12 de novembre de 2007, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa per a la construcció dels set trams que completen les instal·lacions corresponents al gasoducte de gas natural denominat Villalonga-Gandia-Oliva i les seues instal·lacions auxiliars, s'aprova l'addenda I al projecte d'execució i les seues modificacions, i es declara en concret la seua utilitat pública. Expedient CBREDE 2006/12/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/14531


Data del document
:   12-11-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Palma de Gandía
    * Alqueria de la Comtessa, l'
    * Gandia
    * Terrateig
    * Beniarjó
    * Rafelcofer
    * Font d'en Carròs, la
    * Potries
    * Vilallonga
    * Almoines
    * Bellreguard
    * gas
    * empresa privada

RESOLUCIÓ de 12 de novembre de 2007, de la Direcció General d'Energia, per la qual s'atorga a Gas Natural Distribución, SDG, SA, l'autorització administrativa per a la construcció dels set trams que completen les instal·lacions corresponents al gasoducte de gas natural denominat Villalonga-Gandia-Oliva i les seues instal·lacions auxiliars, s'aprova l'addenda I al projecte d'execució i les seues modificacions, i es declara en concret la seua utilitat pública. Expedient CBREDE 2006/12/46. [2007/14186]
Vist l'expedient amb referència CBREDE 2006/12/46, incoat pel Servici Territorial d'Energia de València, a instància de Gas Natural Distribución, SDG, SA, amb domicili als efectes de notificacions al c/ Gravador Esteve, 14, 46906 València, relatiu a la sol·licitud de 13 de juny de 2006, sobre l'autorització administrativa per a la construcció de les instal·lacions corresponents als set trams que completen el gasoducte de gas natural denominat ramal APA Villalonga-Gandia-Oliva i les seues instal·lacions auxiliars, que discorre íntegrament per la província de València, afecta els termes municipals de Terrateig, Palma de Gandía, Potríes, la Font d'En Carròs, Rafelcofer, Beniarjó, Almoines, Bellreguard, Gandia, Villalonga i l'Alqueria de la Comtessa, s'aprove el projecte d'execució i es declare en concret la seua utilitat pública.
S'adjunta exemplar de la denominada addenda 1 al projecte d'autorització firmat per tècnic competent i visat pel col·legi professional corresponent en data 3 de maig de 2006.
Vist que consta com a antecedent la Resolució d'esta Direcció General d'Energia de 24 de març de 2006, per mitjà de la qual s'atorga a Gas Natural Distribución, SDG, SA, l'autorització administrativa per a la construcció de set dels catorze trams de les instal·lacions corresponents al gasoducte de gas natural denominat Villalonga-Gandia-Oliva i les seues instal·lacions auxiliars, als termes municipals de Castelló de Rugat, Rugat, Aielo de Rugat, Montichelvo, Terrateig, Llocnou de Sant Jeroni, Almiserà, Castellonet de la Conquesta, Alfauir, Rótova, Ador, Palma de Gandía, Almoines, Daimús, Gandia, Villalonga, l'Alqueria de la Comtessa i Oliva, a la província de València, s'aprova el projecte d'execució i es declara en concret la seua utilitat pública. (CBREDE 2004/29/46).
Vist que realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i a allò que s'ha preceptuat en el Decret 162/90, de 15 d'octubre, sobre Impacte Ambiental, per mitjà d'anuncis en el Butlletí Oficial de la Província de València el dia 24 d'agost de 2006, en el Diari Oficial de la Comunitat Valenciana del 19 de setembre de 2006, en els diaris de premsa Las Provincias i El Mundo del dia 18 de setembre de 2006, i exposada en els taulers d'edictes dels ajuntaments afectats, es van presentar les al·legacions que a continuació es mencionen i que, en síntesi, manifesten el següent:
- Al·legació núm. 1. Juan Electo Pavia, assenyala que la instal·lació arreplega en part les peticions que el mateix va realitzar per mitjà de recurs contra la resolució ja dictada, però que, no obstant això no s'ha aclarit la situació de les parcel·les D i C que en el cadastre apareixen com a edificació integrada en la parcel·la 115 del polígon 6 de Villalonga.
- Al·legació núm. 2. Joaquina Gisbert Cortés, titular de la finca V-VI-42 sol·licita que el traçat es trasllade a un dels límits de la seua parcel·la a fi de no discórrer pel centre de la seua propietat, bé al barranc, bé al camí públic.
- Al·legació núm. 3. Desamparados Frasquet Rosich, propietària de la parcel·la V-FO-7A, posa de manifest un error en la titularitat d'esta.
- Al·legació núm. 4. José Juan Tarrazó, com a copropietari de la parcel·la V-VI-56 sol·licita la modificació del traçat de manera que transcórrega per camins rurals sense afectar finques cultivades, atés que considera que una part important de les finques perd la seua actual finalitat agrícola per antieconòmica.
Vist, que de conformitat amb la sol·licitud efectuada segons el que establix el Reial Decret 1434/2002 s'ha remés, a cada un dels ajuntaments afectats pel traçat del gasoducte, separata de l'addenda I presentada, en què se sol·licita informe que preste conformitat o oposició a l'autorització sol·licitada i, si és el cas, les condicions tècniques procedents, així com sobre l'adaptació d'este al planejament urbanístic que siga d'aplicació, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
En resposta a la petició formulada, les entitats locals que s'indiquen van remetre els mencionats informes que, resumidament s'exposen a continuació, i no consta en l'expedient resposta per part dels ajuntaments d'Almoines, Gandia, Palma de Gandía, Potríes i Beniarjó.
- L'Ajuntament de la Font d'En Carròs manifesta que el traçat de la xarxa respecta el planejament vigent i el de la fase de concert previ, ja que en este es reflectix la futura ronda i xarxa primària circumdant al sòl urbà i urbanitzable, i informa que el projecte s'adapta al planejament urbanístic.
- L'Ajuntament de Bellreguard informa que les instal·lacions projectades s'ajusten als planejaments del municipi i als suggeriments realitzats per part de l'Ajuntament a l'empresa promotora, sense que existisca objecció per a autoritzar les instal·lacions.
- L'Ajuntament de l'Alqueria de la Comtessa exposa que el projecte d'execució de la instal·lació s'ajusta a les determinacions del planejament urbanístic vigent en el municipi.
- L'Ajuntament de Terrateig manifesta en el seu informe que s'oposa que la instal·lació passe per camps privats i hauran de ser els propietaris els que concedisquen l'autorització.
- L'Ajuntament de Villalonga, a través d'un informe del tècnic de l'Ajuntament, que al seu torn subscriuen sis persones titulars dels béns afectats per la instal·lació, manifesta que serà necessària l'obtenció de la llicència municipal corresponent i quedarà sotmesa a les condicions que s'estimen oportunes i que a la vista de la resolució ja autoritzada no estan d'acord amb la impossibilitat al·legada per l'empresa sol·licitant de què la conducció transcórrega per camins i límits entre parcel·les i afecte les propietats particulars, atés que a pesar de ser una execució efectiva i ràpida, significa una molèstia permanent per als propietaris.
- L'Ajuntament de Rafelcofer manifesta la necessitat de rectificar el tram comprés entre el V-313 i el V-313 M, atés que en esta zona el nou pla general preveu una ronda viària i sòl urbà que no seria compatible amb la instal·lació.
Vist que remeses al sol·licitant les al·legacions expressades i les condicions presentades pels ajuntaments afectats per l'addenda I, perquè prestara la seua conformitat o formulara les objeccions que estimara procedents, va manifestar en síntesi el següent:
Respecte de les al·legacions efectuades en tràmit d'informació pública:
- Quant a l'al·legació núm. 1, manifesta que en la fase d'obra es tractarà de restringir la pista de treball per a evitar la possible afectació a les parcel·les mencionades.
- Quant a l'al·legació núm. 2, contesta que no pot acceptar la modificació, donada la seua inviabilitat per una part de les dimensions del camí limítrof, i per l'altra, les distàncies reglamentàriament imposades per la Confederació pel que fa a les infraestructures de la seua competència. No obstant això, la instal·lació no dividix la finca, atés que una vegada soterrada poden continuar-se desenvolupant els mateixos cultius agrícoles que es realitzaven, i respectar unes distàncies mínimes establides com a mesura de seguretat.
- Respecte a l'al·legació núm. 3, manifesta que una vegada efectuades les comprovacions oportunes, procedirà a l'esmena de l'error patit en la relació dels béns i dels drets.
- Quant a l'al·legació núm. 4, contesta no poder acceptar la variant sol·licitada per quant implica l'afectació de terrenys no inclosos en l'expedient, que podrien manifestar-se en el mateix sentit que l'al·legant.
Respecte dels informes remesos pels ajuntaments:
- L'Ajuntament de Terrateig, manifesta que la instal·lació suposa la constitució d'una servitud de pas, però no una reducció dels metres de la finca que són propietat de cada titular, ja que una vegada soterrada la canonada i finalitzades les obres, el terreny es restituïx al seu estat original, i poden continuar desenvolupant els mateixos cultius agrícoles que es realitzaven, respectant unes distàncies mínimes establides com a mesura de seguretat. Que en tot cas, en l'alçament d'actes prèvies a l'ocupació, que tindrà lloc una vegada autoritzada la instal·lació s'explicarà de manera detallada a cada un dels propietaris en els termes de l'afectació pel que fa a la finca de la seua propietat.
- L'Ajuntament de Villalonga, contesta que una vegada comprovats amb els tècnics municipals els termes concrets de la sol·licitud plantejada i avaluada la seua viabilitat tècnica, s'accepta l'aproximació de la canonada al camí municipal limítrof entre els vèrtexs V-40 a V-43 i del V-44 al V-48.
- L'Ajuntament de Rafelcofer contesta que s'ha dut a terme una variant en el traçat original al seu pas pel referit terme municipal entre els vèrtexs sol·licitats.
De la referida modificació es farà menció de forma específica en l'apartat corresponent.
Per tot això se sol·licita que es continue el tràmit per a accedir a la sol·licitud plantejada i s'autoritza d'acord amb esta.
Vist que de conformitat amb el que establixen els articles 80 i 98 del Reial Decret 1434/2002, es va remetre separata de l'addenda I, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que es troba en l'expedient, concretament a:
- conselleria d'Infraestructures i Transport. Servici Territorial de Carreteres.
- Diputació de València. Servici de Carreteres.
- conselleria de Territori i Habitatge. Camins ramaders.
En resposta a la petició de condicions formulada pel Servici Territorial d'Energia de València, els organismes mencionats a continuació van presentar els informes corresponents que a continuació i, en síntesi, s'indiquen.
No consta en l'expedient l'informe sol·licitat a la Diputació de València i a la conselleria de Territori i Habitatge:
- El Servici Territorial de Carreteres, de la conselleria d'Infraestructures i Transport, i respecte de l'afectació de la instal·lació de les carreteres CV-610 i CV-60, resol autoritzar esta, amb les condicions particulars i generals que el mencionat informe conté.
El mencionat informe i les seues condicions han sigut acceptats per l'empresa peticionària.
Vist el contingut dels escrits presentats en l'expedient CBREDE/2006/12/46 per Gas Natural Distribución, SDG, SA, en data 29 de gener de 2007 i 10 d'abril de 2007, per mitjà dels quals posa de manifest que, com a conseqüència de l'informe de l'Ajuntament de Rafelcofer i de la denegació de llicència per part de l'Ajuntament de Potríes, la còpia del qual acompanya, s'han realitzat les modificacions al traçat de l'addenda I del projecte original que estan contingudes en estos.
Vist que adjunt a l'escrit de data 29 de gener de 2007 presentat per l'empresa peticionària figura com a document número 6, fotocòpia de la llicència municipal d'obres de l'Ajuntament de Potríes de 26 de juny de 2006, en què resol concedir-la en l'expedient 49/05 ramal APA Villalonga-Gandia-Oliva.
Vist que les modificacions incloses en els escrits abans referits, signifiquen una variació en l'afectació dels béns i dels drets sotmesos a informació pública, i que s'ha procedit per part del Servici Territorial d'Energia de València a notificar estes modificacions i atorgar audiència en l'expedient als titulars d'estos, així com als ajuntaments afectats. Tot això d'acord amb el que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
En el període atorgat per a formular les al·legacions que estimaren oportunes, s'han presentat les al·legacions següents:
- L'Ajuntament de Rafelcofer remet informe del tècnic municipal, que al seu torn és subscrit per diversos propietaris afectats en este terme municipal, manifesta que el traçat des de l'entrada al terme, vèrtex V-313, fins al 313-C-17 afecta propietaris particulars i el nou traçat de la ronda prevista en el pla general, i sol·licita una variant del traçat de manera que la conducció discórrega per la zona d'afectació de l'autopista i sempre per vies públiques sense afectar particulars.
- Amalia Millet Fuster, Eduardo Part Escrivá, Juan Antonio Fuster Pérez i Manuel Montserrat Escrivá, propietaris de diferents finques al terme municipal de Rafelcofer, per mitjà d'un únic escrit, d'idèntic contingut, sol·liciten que la conducció no travesse les seues finques i que la instal·lació suposa l'alçament d'una séquia existent amb important risc de sequedat per als arbres en producció, i sol·licita la variació del traçat.
- Consuelo Escrivá Barber, propietària de la finca V-RA-8A al terme de Rafelcofer posa de manifest la seua disconformitat amb el traçat, i demana la seua reforma de manera que preveja una solució més racional.
- Gaspar Pérez Fuster sol·licita la variació del traçat, i ha proposat tres alternatives per orde de prioritat; a) Traslladar a la zona d'afectació de l'autopista; b) Ubicació en paral·lel a la línia de protecció de l'autopista limítrofa; i c) Traslladar al camí limítrof amb la seua propietat.
Vist que remeses al sol·licitant les al·legacions expressades i les condicions presentades pels ajuntaments afectats per la modificació de l'addenda I, perquè prestara la seua conformitat o formulara les objeccions que estimara procedents, va manifestar en síntesi el següent:
- Respecte a l'informe remés per l'Ajuntament de Rafelcofer manifesta que a fi d'estudiar la viabilitat tècnica de la variant sol·licitada es va sol·licitar informe el Servici d'Explotació de l'Autopista AP-7 i que s'ha pronunciat en els termes següents: primerament, en les seues prescripcions particulars establix textualment que «el tub de protecció per a la zona d'encreuament ha d'estendre's a un costat i a l'altre de l'autopista una longitud de 14 m a partir de les vores de talús d'esta. Esta distància seria impossible de respectar en la variant proposada per l'Ajuntament en el punt en què es proposa la desviació de la conducció per a prendre el camí de servici, a 8 m escassos de la vora del talús; i en segon lloc, establix una zona de servitud de 25 m mesurats horitzontalment des de l'aresta exterior d'explanació, la qual cosa impedix la viabilitat de la proposta, donada la distància de 8 m de l'aresta.
- Quant a l'al·legació núm. 2, manifesta que durant l'execució de l'obra es prendran les mesures necessàries per a respectar la séquia de reg existent, i s'habiliten sistemes de reg provisionals quan això siga inevitable. Respecte a la variació del traçat, no ha sigut presentada cap alternativa per part dels al·legants i es mantindrà el sol·licitat, no obstant això, en la fase d'obres s'intentarà ajustar el màxim al marc de plantació existent, de manera que es minimitzen els perjuís.
- Quant a l'al·legació núm. 3, contesta que no ha sigut presentada cap alternativa per part de l'al·legant i es mantindrà el sol·licitat, no obstant això, en la fase d'obres s'intentarà ajustar el màxim al marc de plantació existent, de manera que es minimitzen els perjuís.
- Quant a l'al·legació núm. 4, l'empresa distribuïdora manifesta que respecte a les dos primeres alternatives, són d'impossible execució a causa de les condicions que s'establixen per la Demarcació de Carreteres de l'Estat a la Comunitat Valenciana del Ministeri de Foment per al paral·lelisme i les zones d'afectació de les autovies. Quant a la tercera possibilitat, contesta que en fase d'obra aproximarà la canalització el màxim possible al camí assenyalat, sempre per l'interior de la finca de l'al·legant.
Vist que en l'expedient que porta causa el que ara es resol, amb data 30 de setembre de 2005 la directora general de Gestió del Medi Natural de la conselleria de Territori i Habitatge va dictar Declaració d'Impacte Ambiental, i va estimar acceptable, només als efectes ambientals i sense perjuí de la prèvia obtenció de les autoritzacions sectorials que se li apliquen, el projecte de ramal APA Villalonga-Gandia-Oliva, sempre que este es desenvolupe amb les previsions de l'Estudi d'Impacte Ambiental i amb les condicions que en l'apartat segon de la part resolutiva de la Resolució de la Direcció General d'Energia de 24 de març de 2006 van quedar arreplegades.
Vist que Gas Natural Distribución, SDG, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Vist que, d'acord amb la sol·licitud, l'addenda I al projecte presentada i les seues modificacions, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica i la millora en el subministrament per a eixa zona geogràfica.
Vist que l'addenda al projecte i les seues modificacions, presenten un traçat plenament concretat, tenen entre la documentació els plans pertinents a escala adequada, estan prou detallades i contenen una relació concreta i individualitzada dels béns i dels drets afectats.
Vist que el Servici Territorial d'Energia de València, encarregat de la instrucció de l'expedient de sol·licitud, ha informat favorablement esta.
Atés que l'addenda I i les seues modificacions reunixen una definició i concreció de les característiques tècniques i de traçat que garantixen la major seguretat i millor funcionalitat del gasoducte, i són estos els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix este títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i que resulta d'aplicació la disposició transitòria huitena de la Llei 12/2007, de 2 de juliol (BOE 03.07.07), per la qual es modifica la Llei 34/1998, de 7 d'octubre, del Sector d'Hidrocarburs.
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.
El director general d'Energia, resol:
Primer
Atorgar l'autorització administrativa a l'empresa Gas Natural Distribución, SDG, SA, per a la construcció dels set trams que completen les instal·lacions corresponents al gasoducte de gas natural denominat Villalonga-Gandia-Oliva i les seues instal·lacions auxiliars, en els termes municipals de Terrateig, Palma de Gandía, Potríes, la Font d'En Carròs, Rafaelcofer, Beniarjó, Almoines, Bellreguard, Gandia, Villalonga i l'Alqueria de la Comtessa, a la província de València, i que a continuació s'indiquen amb identificació del número de tram, termes municipals afectats per cada un d'estos, la seua identificació d'acord amb els vèrtexs que s'indiquen i longituds corresponents.
Núm. Tram Termes municipals afectats Referència de traçat
per vèrtexs Longituds
2 Terrateig V-76 a V-78 443,19
4 Palma de Gandía V-240 a V-266 1.178,11
6 Palma de Gandía, Potríes, la Font d'En Carròs,
Rafelcofer, Beniarjó i Almoines V-282 a V-336 4.251'05
8 Bellreguard i Gandia V- 346 a V-353 664,76
10 La Font d'En Carròs, Potríes i Villalonga V-0 a V-29 3.007,14
12 Villalonga V-38 a V-56 1.265,55
13 Rafelcofer i l'Alqueria de la Comtessa V-313M (del ramal principal) a V-32 1.255,01
Total longitud 12.091,81
\* \* \* \* \*
Nº Tramo Términos municipales afectados Referencia de trazado
por vértices Longitudes
2 Terrateig V-76 a V-78 443'19
4 Palma de Gandia V-240 a V-266 1.178'11
6 Palma de Gandia, Potríes, La Font d'En Carròs,
Rafelcofer, Beniarjó y Almoines V-282 a V-336 4.251'05
8 Bellreguard y Gandia V- 346 a V-353 664'76
10 La Font d'En Carròs, Potríes y Villalonga V-0 a V-29 3.007'14
12 Villalonga V-38 a V-56 1.265'55
13 Rafelcofer y L'Alqueria de la Comtessa V-313M (del ramal principal) a V-32 1.255'01
Total longitud 12.091'81
Identificació dels trams
Núm. de tram: 2, 4 i 6, corresponent al ramal principal Castelló de Rugat-Gandia.
Núm. de tram: 8, corresponent al ramal principal Castelló de Rugat-Gandia i al ramal secundari a Bellreguard.
Núm. de tram: 10 i 12, corresponent al ramal secundari a Villalonga.
Núm. de tram: 13, corresponent al ramal secundari a Oliva.
Esta autorització quedarà sotmesa a les condicions que figuren a continuació:
1. El titular de la instal·lació constituirà en el termini d'un mes una garantia per valor de 466,17 euros, import del dos per cent de l'increment del pressupost total de les instal·lacions afectades que figuren en esta resolució, per a garantir el compliment de les seues obligacions, d'acord amb el que assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial de València de la conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització, prèvia la seua sol·licitud, una vegada que el Servici Territorial d'Energia de València formalitze l'acta de posada en marxa de les instal·lacions a què es referix esta resolució i l'interessat justifique el compliment de les obligacions derivades d'esta autorització.
2. La Companyia Gas Natural Distribución, SDG, SA, complirà les obligacions que estrictament s'assenyalen en l'article 74 de la Llei 12/2007, de 2 de juliol (BOE 03.07.07), per la qual es modifica la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 12/2007, de 2 de juliol (BOE 03.07.07), per la qual es modifica la Llei 34/1998, de 7 d'octubre, del Sector d'Hidrocarburs.
4. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
5. Esta autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
6. L'empresa titular d'esta instal·lació autoritzada permetrà la connexió dels titulars d'autorització administrativa per a distribució de gas natural als municipis o zones afectes a esta infraestructura gasista.
7. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.
8. Esta autorització s'atorga sense perjuí de tercers i deixa fora de perill els drets particulars.
9. Serà causa de revocació d'esta autorització:
L'incompliment de la constitució del depòsit de garantia en la forma i termini assenyalat en estes condicions.
L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
10. Condicions d'orde mediambiental. Es mantenen les condicions arreplegades en la Declaració d'Impacte Ambiental de 30 de setembre de 2005, de la directora general de Gestió del Medi Natural de la conselleria de Territori i Habitatge, i arreplegades en la Resolució de 24 de març de 2006, de la Direcció General d'Energia.
Segon
Aprovar en els trams que estan autoritzats i relacionats en l'apartat I d'esta resolució, l'addenda 1 al projecte d'execució i les seues modificacions del denominat gasoducte Villalonga-Gandia-Oliva, firmat per tècnic competent i visat pel col·legi professional corresponent en data 3 de maig de 2006, les característiques principals de les quals s'indiquen a continuació i sotmetre'ls a les condicions que igualment s'indiquen.
Tipus de gas: gas natural.
Punt de connexió, situació i característiques:
Canonada de la xarxa de gas natural, (actualment en servici) al terme municipal de Castelló de Rugat, prop de la carretera CV-60, a través d'una vàlvula de seccionament.
Canonades:
Ramal principal, des del punt de connexió abans citat i després de l'encreuament amb la carretera CV-671, el riu Serpis i la CN-337, al terme de Gandia, acaba el seu traçat en l'armari de regulació que s'ha de situar en les proximitats d'esta última carretera:
Acer al carboni de 10'' i 8'' de diàmetre, especificació API 5L, qualitat grau B, grossària 5,60 mm i 4,80 mm, respectivament, a una pressió màxima de servici de 16 bar (APA) (APA: 4 bar< P (16 bar).
Ramals secundaris.
A Villalonga; deriva del principal, quan el ramal passa pel terme de la Font d'En Carròs i acaba el seu traçat final definitiu en un armari regulador situat en este terme municipal.
Acer de 6'' de diàmetre, especificació API 5L, qualitat grau B, grossària 4,00 mm a una pressió màxima de servici de 16 bar.
A Oliva; deriva del principal, a una distància de 200 m quan el seu traçat ix del terme municipal de Rafelcofer, creua en dos punts la carretera CV-679 passa pel municipi de l'Alqueria de la Comtessa, per a acabar en un armari regulador.
Acer de 6'' de diàmetre, especificació API 5L, qualitat grau B, grossària 4,00 mm a una pressió màxima de servici de 16 bar.
A Bellreguard; deriva del principal, i es situa en l'encreuament que limita este terme municipal amb el d'Almoines i acaba el seu traçat final definitiu en un armari regulador situat en este terme municipal.
Acer de 8'' de diàmetre, especificació API 5L, qualitat grau B, grossària 4,80 mm a una pressió màxima de servici de 16 bar.
La longitud total dels ramals principal i secundaris és de 12.091,81 metres i les canonades discorren soterrades a les profunditats següents:
En condicions normals d'estesa de la conducció, la profunditat mínima és d'un metre sobre la seua generatriu superior.
En l'encreuament de rius, torrents o rierols importants, s'ha previst aconseguir una profunditat mínima de soterrament, entre 1,50 i 2,50 m, així mateix, en els encreuaments de carreteres, autovies, autopistes i altres vials, la canonada s'instal·larà a 1,50 m, com a mínim i per al cas d'encreuaments amb ferrocarrils, la profunditat mínima serà de 2,50 m.
Armaris de regulació i cabals.
Estan situats en el punt final del ramal principal -Gandia- tipus APA/MPB(1) de cabal de 5000 m³(n)/h, i en cada un dels ramals secundaris -Villalonga, Oliva i Bellreguard- del tipus APA/MPB APA/MPB (MPB: 0,4 bar< P (4 bar) i de cabals respectius, 1000 m³(n)/h, 2500 m³(n)/h i 1000 m³(n)/h.
Instal·lacions auxiliars:
Protecció catòdica per mitjà d'un sistema de protecció activa, consistent a unir l'estructura (conducció i instal·lacions) al pol negatiu d'una font de corrent continu. Es tracta d'un transforrectificador el pol positiu del qual està connectat al llit anòdic o dispersiu. Comprén les estacions de protecció catòdica i accessoris instal·lats en la canonada.
Sistema de comunicació i telecontrol, a través de conducte de polietilé que allotja el cable de fibra òptica.
Instal·lacions elèctriques, les necessàries per al funcionament dels sistemes abans citats.
Increment sobre el pressupost total conjunt: 23.308, 71 euros.
Les condicions a què està sotmesa la mencionada aprovació són les següents:
- Les obres hauran de realitzar-se d'acord amb el projecte presentat, amb les variacions que si és el cas se sol·liciten i autoritzen.
- El titular de l'esmentada instal·lació donarà compte de l'acabament de les obres al Servici Territorial d'Energia de València, als efectes de reconeixement, i presentarà l'oportú certificat de direcció, subscrit per tècnic competent i visat pel col·legi oficial corresponent.
- El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, en cas de considerar-ho convenient.
- L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, previ l'oportú expedient, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.
- El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.
- El termini d'execució de les obres serà de 12 mesos a partir d'ocupació real de les finques afectades. No obstant això, amb anterioritat a la finalització del dit termini, Gas Natural Distribución, SDG, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.
Tercer
Declarar, en concret, la utilitat pública del gasoducte autoritzat en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Quart
Publicar i notificar esta resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.
Esta resolució no és definitiva en via administrativa i contra la qual podrà interposar-se recurs d'alçada davant del Secretari Autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
València, 12 de novembre de 2007.- El director general d'Energia: Antonio Cejalvo Lapeña.